Eggert Skúlason hættir sem ritstjóri DV eftir útgáfu blaðsins á morgun . Þetta staðfestir hann við mbl.is . Eggert segir þar að það sé sameiginleg ákvörðun hans og eigenda Vefpressunar , útgáfufélags DV , að hann hætti sem ritstjóri . Eftir sumarfrí muni hann koma til með að vinna að verkefnum fyrir útgáfuna , en það sé ekki alveg ljóst hvaða verkefni það verði . Þegar Kjarninn náði tali af Eggerti vildi hann ekki tjá sig . „ Veistu , ég nenni ekki að tala við þig . Mér finnst þú ekki vera alvöru blaðamaður , “ sagði hann . Auglýsing Eggert var ráðinn ritstjóri DV ásamt Kolbrúnu Bergþórsdóttur í lok árs 2014 . Það gerðist í kjölfar þess að Vefpressan eignaðist blaðið . Eggert Skúlason starfaði á árum áður við fjölmiðlun , meðal annars á Stöð 2 . Áður en hann varð ritstjóri DV hafði hann rekið eigið almannatengslafyrirtæki og meðal annars starfað fyrir kröfuhafa föllnu bankana . Fyrirtæki Eggerts . Franca ehf. , var líka ráðið til að gera úttekt á DVeftir að nýir eigendur tóku við fjölmiðlinum haustið 2014 . Starfsmenn DV sendu í kjölfarið frá sér yfirlýsingu þar sem þeir sögðu úttektina illa unna og að hún virtist að mestu byggja á skoðunum úttektarhöfunda sjálfra . Björn Ingi Hrafnsson er útgefandi DV . Félag í eigu Björns Inga tók nýverið yfir eignarhluti Sigurðar G. Guðjónssonar hæstaréttarlögmanns og félagsins Tryggva Geirs ehf. , í eigu Þorsteins Guðnasonar , í Pressunni ehf. , aðaleiganda DV og fleiri miðla . Félagið , sem heitir Kringueignir ehf. , er nú skráð fyrir 31,85 prósent hlut í Pressunni . Önnur félög sem eru í eigu Björns Inga og Arnars Ægissonar , framkvæmdastjóra Pressunnar , eiga 39,15 prósent í fyrirtækinu . Því eiga félög í eigu Björns Inga nú 71 prósent hlut í Pressunni , sem á 84,23 prósent hlut í DV . Kröfum var breytt í hlutafé Haustið 2014 áttu sér stað mikil átök um yfirráð yfir DV . Feðgarnir Reynir Traustason og Jón Trausti Reynisson , ásamt samstarfsmönnum sínum , höfðu þá átt og stýrt DV um nokkurt skeið en fengið fjárhagslega fyrirgreiðslu víða til að standa undir þeim rekstri , meðal annars hjá Gísla Guðmundssyni , fyrrum eiganda B & L. Þeim kröfum var síðan breytt í hlutafé sem dugði til að taka yfir DV . Í átökunum kom maður að nafni Þorsteinn Guðnason fram fyrir hönd þeirra krafna . DV var skömmu síðar selt til hóps undir forystu Björns Inga Hrafnssonar . Kaupin voru gerð í nafni félags sem heitir Pressan ehf . Kaupverðið hefur ekki verið gert opinbert en Kjarninn greindi frá því fyrr á þessu ári að skuldir félagsins hefðu hækkað umtalsvert á árinu 2014 . Langtímaskuldir sem voru engar í árslok 2013 voru orðnar 148 milljónir króna í lok árs 2014 . Auk þess tvöfölduðust skammtímaskuldir Pressunnar og voru orðnar 124 milljónir króna í lok árs . Því skuldaði félagið samtals 272 milljónir króna í lok árs 2014 , sem er fjórum sinnum meira en þær 68 milljónir króna sem félagið skuldaði í lok árs árið áður . Engar opinberar upplýsingar eru til um hvaðan umrædd lán komu að öðru leyti en það að Björn Ingi Hrafnsson hefur upplýst um aðhluti af kaupverðinu á DVhafi verið greitt með seljendaláni frá þeim sem breyttu kröfum sínum í hlutafé í miðlinum þegar hann var tekinn yfir haustið 2014 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .